পুকুর ভরাট করে নির্মাণকাজ। অলিগলি নয়। খোদ পিকনিক গার্ডেনের বন্ডেল গেট এলাকায় প্রকাশ্যে চলছিল এই বেআইনি নির্মাণ কাজ। এলাকাজুড়ে রয়েছে CCTV। বিশেষ নজরদারিতে চলছিল এই নির্মাণকাজ।
 ওয়েব ডেস্ক : পুকুর ভরাট করে নির্মাণকাজ। অলিগলি নয়। খোদ পিকনিক গার্ডেনের বন্ডেল গেট এলাকায় প্রকাশ্যে চলছিল এই বেআইনি নির্মাণ কাজ। এলাকাজুড়ে রয়েছে CCTV। বিশেষ নজরদারিতে চলছিল এই নির্মাণকাজ। পুকুর ভরাটের মত গুরুতর অভিযোগ ওঠার পরেও স্থানীয় প্রশাসন ছিল নিষ্ক্রিয়। এমনই দাবি স্থানীয় বাসিন্দাদের। প্রশ্ন উঠছে কাদের মদতে চলছিল এই কাজ? যদিও, তাতে মুখে কুলুপ এঁটেছেন বাসিন্দারা। খবর চাউর হতেই দেখা দেয় বিতর্ক। বিরোধীরা সরব হওয়ার আগেই অবশেষে তত্‍পর হন মেয়র। অবিলম্বে পুরসভাকে নির্মাণকাজ বন্ধের নির্দেশ দেন শোভন চট্টোপাধ্যায়। জমির মালিকের বিরুদ্ধে কসবা থানায় অভিযোগ দায়ের করা হয়েছে। তদন্ত চলছে।